## Pravilnik o naknadi troškova u prekršajnom postupku

### NN 126/2003 (7.8.2003.), Pravilnik o naknadi troškova u prekršajnom postupku

# MINISTARSTVO PRAVOSUĐA, UPRAVE I LOKALNE SAMOUPRAVE

1851

Na teme­lju
članka 150. stavak 3. Zakona o prekršajima ­(»N­a­­­rod­ne novine«, br. 88/02,
122/02) ministrica pravosuđa, uprave i lokalne samouprave donosi

## PRAVILNIK

### O NAKNADI TROŠKOVA U PREKRŠAJNOM POSTUPKU

I.
OPĆE ODREDBE

Članak
1.

Pravilnikom
o naknadi troškova u prekršajnom postupku (u da­lj­njem tekstu: Pravilnik)
određuje se visina i način isplate naknade troškova svjedocima, vještacima,
stručnim i drugim osobama pod uvjetima propisanim u Zakonu o prekršajima.

Članak
2.

Naknada
troškova obuhvaća:

1.
troškove za svjedoke, vještake, tumače i druge stručne osobe;

2.
nagrade vještacima, tumačima i stručnim osobama;

3.
nagrade i nužne izdatke branite­ljima, nužne izdatke ošte­će­­­niku, ­nje­govom
zakonskom zastupniku i opunomoćeniku;

4. troškove liječe­nja i prijevoza okriv­ljenika kao
i izdatke za ­nje­govo dovođe­nje;

5. troškove očevida i rekonstrukcije, uk­ljučivši i
provedena prije pokreta­nja postupka;

6. podvozne i druge troškove suca, odnosno vodite­lja
postupka i drugih službenih osoba;

7. troškove ovlaštenih podnosite­lja zahtjeva za
pokreta­nje prekršajnog postupka u vezi s prekršajnim postupkom

8. troškove prijevoza i čuva­nja privremeno oduzetih
predmeta;

9. ostale troškove predviđene Zakonom o prekršajima i
drugim propisima, te

10. dio općih troškova prekršajnog suda i upravnog
tijela koje vodi prekršajni postupak u paušalnom iznosu koji se određuje prema
posebnim propisima, ovisno o složenosti i traja­nju postupka, te imovnom sta­nju
osobe obvezne da plati tu svotu.

Troškovi prevođe­nja na jezike ma­njina u Republici
Hrvat­skoj koji nastanu primjenom odredbi zakona kojima se određuje pravo
nacionalnih ma­njina na uporabu svog jezika u postupku neće se naplaćivati od
osoba koje su prema Zakonu o prekršajima dužne nadoknaditi troškove postupka
već iz proračuna prekršajnog suda, odnosno upravnog tijela koje vodi prekršajni
postupak.

Članak
3.

Naknada
troškova i nagrada određuje se na zahtjev osobe koja ima pravo na naknadu
odnosno nagradu.

Sud, odnosno
upravno tijelo koje vodi prekršajni postupak poučit će osobe o pravu na naknadu
troškova odnosno nagradu koja im po zakonu pripada i upozorit će ih na gubitak
prava ako zahtjev ne podnesu u propisanom roku.

Upozore­nje
i izjave osoba u vezi sa zahtjevom za naknadu troškova odnosno nagradu ubi­lježit
će se u zapisnik.

Članak
4.

Svjedoku,
vještaku, tumaču ili stručnoj osobi koja je istog dana kod istog suda, odnosno
upravnog tijela koje vodi prekršajni postupak u više predmeta sudjelovala u toj
ulozi pripada naknada u visini jednostrukog iznosa podvoznih troškova, dnevnice
i izgub­ljenog osobnog dohotka odnosno izgub­ljene zarade. Ta će se naknada
podijeliti na sve predmete razmjerno vremenu provedenom radi svjedoče­nja,
vještače­nja ili dava­nja stručnog objaš­nje­nja u svakom pojedinom predmetu, a
ako se to ne može, podijelit će se na jednake dijelove.

Članak
5.

Ako je
svjedoku uslijed bolesti, tjelesnih masa ili godina starosti potreban pratite­lj,
pripada mu naknada troškova i za pratite­lja, po odredbama članka od 6. do 13.
ovog Pravilnika.

II.
NAKNADA TROŠKOVA SVJEDOCIMA, VJEŠTACIMA, TUMAČIMA I STRUČNIM OSOBAMA

1.
Putni troškovi

Članak 6.

Putni troškovi obuhvaćaju naknadu za prijevoz
sredstvima javnog prometa.

Troškovi iz stavka 1. obuhvaćaju izdatke za dolazak
iz mje­sta prebivališta odnosno boravišta do mjesta gdje se treba obaviti
ispitiva­nje, vještače­nje, tumače­nje ili neka druga rad­nja kao i za povratak
u prebivalište odnosno boravište. Ovi troškovi obu­hvaćaju i izdatke za
prijevoz sredstvima javnog prometa u mjestu prebivališta odnosno boravišta.

Članak 7.

Naknada za prijevoz pripada za putova­nje obav­ljeno
naj­kra­ćim putem i najekonomičnijim prometnim sredstvom.

Visina naknade za prijevoz utvrđuje se na osnovi
putne karte ili na drugi odgovarajući način.

Članak 8.

Na relacijama na kojima ne prometuju sredstva javnog
prometa ili ne prometuju u pogodno vrijeme ili je iz drugih razloga bilo
neophodno da se ne koristi sredstvo javnog prometa, svjedocima, vještacima,
tumačima i stručnim osobama pripada naknada troškova u vidu obračuna pređenog
kilometra kod upotrebe vlastitog prijevoznog sredstva.

Visina naknade se obračunava prema broju prijeđenih
kilometara po propisima koji vrijede za suca, odnosno vodite­lja postupka koji
vodi postupak.

Članak 9.

Ako je putova­nje obav­ljeno vlastitim prijevoznim
sredstvom visina naknade za prijevoz utvrđuje se na način propisan u članku 6.
ovog Pravilnika.

2.
Troškovi za hranu i smještaj (dnevnica)

Članak
10.

Troškovi
za hranu i smještaj (u da­lj­njem tekstu: dnevnica) obuhvaćaju nužne izdatke za
hranu i smještaj za vrijeme zadrža­va­nja svjedoka, vještaka, tumača i stručne
osobe izvan mjesta prebivališta odnosno boravišta u traja­nju du­ljem od 8 sati
raču­najući i vrijeme potrebno za dolazak u mjesto gdje treba obaviti svjedoče­nje,
vještače­nje, tumače­nje ili dava­nje stručnog objaš­nje­nja, kao i za povratak
u mjesto prebivališta odnosno boravišta.

Za
vrijeme zadržava­nja izvan mjesta prebivališta ili bora­višta preko 8 do 12
sati, svjedoku, vještaku, tumaču i stručnoj osobi pripada naknada u visini 1/2
dnevnice, a za vrijeme provedeno preko 12 do 24 sata cijela dnevnica, koju
imaju suci, odnosno vodite­lj postupka tijela prekršaja pred kojim se vodi
postupak.

3.
Naknada za izgub­ljeni osobni dohodak odnosno izgub­ljenu zaradu

Članak
11.

Osobama u radnom odnosu pripada pravo na naknadu za
izgub­ljeni osobni dohodak za vrijeme odsustvova­nja s rada zbog odaziva­nja na
poziv u svojstvu svjedoka, vještaka, tumača ili stručne osobe.

Po­ljodjelcima, obrtnicima i drugim osobama koje
samostalno obav­ljaju djelatnost osobnim radom sredstvima u vlasništvu građana
ili drugu profesionalnu djelatnost pripada naknada za izgub­ljenu zaradu zbog
odaziva­nja na poziv u svojstvu svjedoka, vještaka, tumača i stručne osobe.

Članak 12.

Osobama u radnom odnosu naknadu izgub­ljenog osobnog
dohotka isplaćuje poslodavac, državno tijelo u kojem su zaposleni ili osoba
koja samostalno obav­lja djelatnost osobnim radom sred­stvima u vlasništvu
građana ili drugu profesionalnu djelatnost.

Poslodavac iz stavka 1., ovog članka ima pravo na
refundira­nje isplaćene naknade osobnog dohotka od suda, odnosno upravnog
tijela koje vodi prekršajni postupak.

Članak 13.

Naknadu za izgub­ljenu zaradu po­ljoprivrednicima,
obrtnicima i drugim osobama koje samostalno obav­ljaju djelatnost osobnim radom
sredstvima u vlasništvu građana ili drugu profesionalnu djelatnost određuje
sud, odnosno upravno tijelo koje vodi prekršajni postupak ovisno od izgub­ljenog
vremena i zanima­nja, time da iznos dnevne naknade ne može biti ma­nji od
iznosa prosječne mjesečne neto plaće ukupno zaposlenih u Republici Hrvatskoj za
prethodno tromjesečje prema podacima Državnog zavoda za statistiku, podije­ljene
s 30 dana, a niti veći od dvostrukog iznosa te naknade.

III.
NAGRADA ZA RAD VJEŠTAKA, TUMAČA I STRUČNIH OSOBA

Članak
14.

Kada je
vještače­nje povjereno pravnoj osobi ili ustanovi, a osoba kojoj je u pravnoj
osobi ili ustanovi povjereno da obavi to vještače­nje u ime pravne osobe,
odnosno ustanove, a ne u svoje ime, nagrada za obav­ljeno vještače­nje pripada
toj pravnoj osobi, odnosno ustanovi.

Članak
15.

Vještaku
pripada nagrada za dani nalaz i miš­lje­nje.

Visina
neto nagrade obračunava se na bazi prosječne mje­sečne neto plaće ukupno
zaposlenih u Republici Hrvatskoj za prethodno tromjesečje (u da­lj­njem tekstu:
plaća) prema procjeni potrebnog radnog vremena po satima za pojedine kate­gorije
vje­štaka i to:

– vještaci koji imaju sred­nju stručnu spremu na bazi
jednostruke plaće;

– vještaci koji imaju višu stručnu spremu na bazi
dvostruke plaće;

– vještaci koji imaju visoku stručnu spremu na bazi
trostruke plaće;

– vještaci koji imaju akademski stupanj magistra
znanosti na bazi četverostruke plaće, te

– vještaci koji imaju akademski stupa­nj magistra
znanosti na bazi peterostruke plaće.

Ovisno o složenosti predmeta vještače­nja kao i u
slučajevima kada je za obav­lja­nje vještače­nja potrebno posebno
specijalističko zna­nje, stručnost i iskustvo iznos iz stavka 2. ovog članka
može se povećati do 100%.

Odredbe stavka 1. do 3. ovog članka primje­njuju se i
na odre­điva­nje nagrade tumaču i stručnoj osobi kada u postupku daje traženo
objaš­nje­nje.

Članak 16.

Kada za pojedine vrste vještače­nja koje obav­ljaju
pravne osobe ili ustanove postoji cjenik o tome, sud ili upravno tijelo koje
vodi prekršajni postupak odredit će nagradu za obav­ljeno vještače­nje prema
tom cjeniku.

Članak 17.

Osobi koja je pomogla vještaku pri vještače­nju
nagrada se određuje po slobodnoj procjeni suda ili upravnog tijela koje vodi
prekršajni postupak ovisno o težini i složenosti poslova te vrijeme potrebno za
­njihovo obav­lja­nje.

Ako je
za poduzima­nje očevida, vještače­nja ili neke druge rad­nje u postupku
potrebno obaviti posebne rad­nje (prijenos stvari i sl.) osobi koja ih obav­lja
isplaćuje se nagrada prema posebno sklop­ljenom ugovoru.

IV.
TROŠKOVI I NAGRADE BRANITELJIMA I OPUNOMOĆENICIMA

Članak
18.

Naknada
troškova i nagrada branite­lju i opunomoćeniku koji je odvjetnik, određuje se
po Tarifi o nagradama i naknadi tro­ško­va za rad odvjetnika.

Članak
19.

Opunomoćeniku
koji nije odvjetnik, putni troškovi i dnevnice određuju se u skladu s odredbama
članka 6. do 10. ovog Pravilnika.

Naknada
plaće odnosno izgub­ljene zarade opunomoćeniku koji nije odvjetnik određuje se
po odredbama članaka 11. do 13. ovog Pravilnika.

Naknada
iz stavka 1. i 2. ovog članka isplaćuje se iz sredstava suda, odnosno upravnog
tijela koje vodi prekršajni postupak.

V.
TROŠKOVI LIJEČENJA, PRIJEVOZA I DOVOĐENJA OKRIVLJENIKA

Članak 20.

Troškovi liječe­nja okriv­ljenika obuhvaćaju:

1. troškove liječe­nja u zdravstvenoj ustanovi za
okriv­ljenika koji nije zdravstveno osiguran, dok se nalazi u zadržava­nju;

2. troškove liječe­nja okriv­ljenika koji je upućen
na promatra­nje u odgovarajuću zdravstvenu ustanovu za duševno bolesne osobe;

3. troškove poroda okriv­ljenice koja je u zadržava­nju,
a nije zdravstveno osigurana;

4. troškove prijevoza okriv­ljenika do zdravstvene
ustanove i natrag.

Naknada troškova iz točke 1. do 3. stavka 1. ovog
članka utvrđuje se na osnovi računa zdravstvene ustanove, a naknada troškova iz
točke 4. na način propisan ovim Pravilnikom.

Troškovi iz točke 1. do 3. stavka 1. ovog članka
isplaćuju se iz sredstava suda odnosno upravnog tijela koje vodi prekršajni
postupak koji je okriv­ljenika uputio u zdravstvenu ustanovu osim kada je to
posebnim propisima drukčije re­gulirano.

Članak 21.

Okrivljeniku pripada naknada za prijevoz pod uvjetima
predviđenima u ovom Pravilniku.

Okriv­ljeniku koji se svojom kriv­njom ne odazove
pozivu, pa se zbog toga odredi prisilno dovođe­nje, snosi troškove dovođe­nja
bez obzira na rezultat prekršajnog postupka.

VI.
TROŠKOVI OŠTEĆENIKA U PREKRŠAJNOM POSTUPKU

Članak 22.

Kad oštećeniku i oštećeniku podnosite­lju zahtjeva za
pokre­ta­nje prekršajnog postupka odnosno ­njihovim zakonskim zastupnicima ili
opunomoćenicima pripada naknada za nužne izdatke po odredbama Zakona o
prekršajima, ova naknada obuhvaća putne troškove, dnevnice i izgub­ljenu plaću
odnosno zaradu, a određuju se prema odredbama ovog Pravilnika.

VII.
TROŠKOVI SLUŽBENIH OSOBA

Članak 23.

Naknada troškova za prijevoz i dnevnice sucima
odnosno vodite­lju postupka i drugim osobama za službena putova­nja utvr­đu­je
se po posebnim propisima o putnim troškovima za službena putova­nja koja važe
za taj sud odnosno upravno tijelo koje vodi prekršajni postupak.

VIII.
TROŠKOVI OČEVIDA I REKONSTRUKCIJE

Članak 24.

Troškovi očevida i rekonstrukcije za sve osobe čija
je na­zočnost na očevidu ili rekonstrukciji događaja obvezna ili nužna
isplaćuju se iz sredstava suda odnosno upravnog tijela koje vodi prekršajni
postupak a naplaćuju se kasnije od osoba koje su dužne naknaditi ih prema
odredbama Zakona o prekršajnom postupku.

IX.
TROŠKOVI PRIJEVOZA I ČUVANJA PRIVREMENO ODUZETIH PREDMETA

Članak
25.

Troškovi
prijevoza i čuva­nja privremeno oduzetih predmeta isplaćuju se iz sredstava
suda odnosno upravnog tijela koje vodi prekršajni postupak a naplaćuju se od
osoba koje su ih dužne nadoknaditi prema odredbama Zakona o prekršajima.

X.
TROŠKOVI OVLAŠTENIH PODNOSITELJA ZAHTJEVA ZA POKRETANJE PREKRŠAJNOG POSTUPKA U
VEZI S PREKRŠAJNIM POSTUPKOM

Članak
26.

U
troškove prekršajnog postupka spadaju i izdaci ovlaštenih podnosite­lja
zahtjeva za pokreta­nje prekršajnog postupka i tijela ovlaštenih na izdava­nje
prekršajnih naloga, uči­njeni u povodu prekršajnog postupka od ­nje­gova
pokreta­nja do završetka, uk­ljučivši i izdatke za poduzete rad­nje i prije
pokreta­nja prekršajnog postupka, odnosno do izdava­nja prekršajnog naloga.

Ovlašteni
podnosite­lji zahtjeva za pokreta­nje prekršajnog po­stup­ka dužni su sve
izdatke iz stavka 1. ovog članka unijeti u popis troškova prekršajnog postupka
koji se prilažu spisu i dostav­lja sudu odnosno upravnom tijelu koje vodi
prekršajni postupak.

XI. ISPLATA TROŠKOVA

Članak 27.

U prekršajnom postupku troškove za svjedoke,
vještake, tumače, stručne osobe, službene osobe, branite­lja koje­g odredi sud
odnosno upravno tijelo koje vodi prekršajni postupak po službenoj dužnosti,
izdatke za liječe­nje i prijevoz okriv­ljenika kao i ­nje­govo dovođe­nje,
isplaćuje sud koji vodi postupak, odnosno upravno tijelo koje vodi prekršajni
postupak.

Članak 28.

Kad je svjedoče­nje, vještače­nje ili druga rad­nja
obav­ljena pred zamo­ljenim sudom odnosno upravnim tijelom koje vodi prekršajni
postupak o zahtjevu za naknadu troškova i nagradu odlučuje taj sud odnosno
upravno tijelo, te vrše i isplatu.

Ako sud odnosno upravno tijelo pred kojima se vodi
postupak nisu zamo­ljenom sudu odnosno upravnom tijelu unaprijed dostavili
potrebnu svotu za pokriće troškova, naknadu odnosno nagradu isplaćuju zamo­ljeni
sud odnosno upravno tijelo iz svojih sredstava, a sud odnosno upravno tijelo
pred kojima se vodi postupak dužni su na zahtjev suda odnosno upravnog tijela
koj su izvršili isplatu naknaditi isplaćenu svotu.

Ako je pred zamo­ljenim sudom odnosno upravnim
tijelom koje vodi prekršajni postupak svjedočila, vještačila, tumačila ili
davala objaš­nje­nje osoba u radnom odnosu, sud odnosno upravno tijelo će u
potvrdi, koja se izdaje prema čl. 31. st. 2. ovog Pravil­nika, naznačiti sud
odnosno upravno tijelo pred kojim se vodi postupak i upozoriti da zahtjev za
refundira­nje isplaćene naknade izgub­ljene plaće treba dostaviti tom sudu
odnosno upravnom tijelu.

Članak 29.

Svi troškovi isplaćeni unaprijed iz sredstava suda
odnosno upravnog tijela koje vodi prekršajni postupak unose se u poseban popis
troškova koji se prilaže spisu prema obrascu predviđenom u Pravilniku o unutar­njem
redu suda odnosno upravnog tijela koje vodi prekršajni postupak.

Članak
30.

Svjedoci,
vještaci, tumači i stručne osobe mogu tražiti da im se unaprijed isplati
potreban iznos za putne troškove, a vještaci i za materijalne troškove u vezi s
vještače­njem.

XII.
ROKOVI

Članak 31.

Svjedoci, vještaci, tumači, stručne osobe i osobe
koje su pomagale pri vještače­nju dužne su staviti zahtjev za naknadu troškova
odnosno isplatu nagrade odmah po obav­ljenom svjedo­če­nju, vještače­nju,
tumače­nju odnosno dava­nju objaš­nje­nja ili najkasnije do donoše­nja rješe­nja
o prekršaju.

Osobama iz članka 11. do 13. ovog Pravilnika sud će
odnosno upravno tijelo koje vodi prekršajni postupak po obav­ljenom svjedoče­nju
ili vještače­nju izdati potvrdu o vremenu koje su provele obav­ljajući tu
dužnost, radi podnoše­nja te potvrde poslodavcu, državnom tijelu odnosno osobi
koja samostalno obav­lja djelatnost osobnim radom sredstvima u vlasništvu
građana ili drugu profesionalnu djelatnost radi ostvariva­nja prava na
refundira­nje isplaćenog iznosa. Zahtjev za refundira­nje podnosi se u roku od
15 dana od dana isplate naknade plaće odnosno izgub­ljene zarade.

Zahtjev
za naknadu putnih troškova i drugih naknada službene osobe podnose u roku
predviđenom u propisima o putnim tro­škovima za službena putova­nja.

Zahtjev za naknadu nužnih izdataka okriv­ljenika i
nužnih izdataka i nagrade branite­lja okriv­ljenika u slučajevima iz članka
151. st. 2. Zakona o prekršajima okriv­ljenik je dužan podnijeti sudu odnosno
upravnom tijelu koje vodi prekršajni postupak naj­kasnije u roku od tri mjeseca
od dana prijema pravomoćnog rješe­nja suda odnosno upravnog tijela koje vodi
prekršajni postupak.

Osobe protiv kojih je pravomoćno obustav­ljen
prekršajni po­stupak u postupku pred sudom drugog ili više­g stup­nja, zahtjev
za naknadu troškova koji im pripadaju po odredbama Zakona o prekršajima podnose
sudu prvog stup­nja odnosno upravnom tijelu koje vodi prekršajni postupak u
roku od tri mjeseca od dana primitka te pravomoćne sudske odluke.

Državna
tijela, pravne osobe i ustanove koje imaju pravo na naknadu troškova i nagrade
za izvršeno vještače­nje ili na naknadu troškova za liječe­nje okriv­ljenika
podnose zahtjev u roku od 30 dana od dana obav­ljenog vještače­nja odnosno
otpušta­nja okriv­ljenika iz zdravstvene ustanove.

Tijela
iz ovog članka, kao i osobe koje imaju pravo na nak­na­du troškova, dužne su uz
zahtjev podnijeti i dokaze o svojim izdacima.

Članak
32.

Ovaj
Pravilnik stupa na snagu osmoga dana nakon objave u »Narodnim novinama«.

Klasa:
700-01/03-01/568
Urbroj: 514-06-01-03-1
Zagreb, 22. srp­nja 2003.

Ministrica
**Ingrid Antičević Marinović**, v. r.

Pravilnik, NN 126/2003-1851